**ДО**

**ОБЩИНСКИ СЪВЕТ**

**ГР. ЕЛХОВО**

**Д О К Л А Д Н А З А П И С К А**

**от Петър Андреев Киров - кмет на община Елхово**

 **ОТНОСНО: Обявяване на недвижими имоти публична** **общинска собственост, представляващи поземлени имоти с идентификатор 06001.19.730, с идентификатор 06001.19.731 и с идентификатор 06001.19.732 по кадастралната карта и кадастралните регистри на село Бояново, община Елхово за частна общинска собственост**

Уважаеми госпожи и господа общински съветници!

Съгласно чл.3, ал.2, т.1 от Закона за общинската собственост, публична общинска собственост са имотите и вещите определени по закон.

Съгласно чл.25, ал.1 от Закона за собствеността и ползването на земеделски земи, собствеността на общините върху мерите и пасищата е **публична**. По своето предназначение пасищата са отредени за паша на пасищни селскостопански животни.

На основание чл.2, ал.2 от Наредба № 5 за реда за придобиване, управление и разпореждане с общинско имущество на ОбС-Елхово, имоти – публична общинска собственост, които са престанали да имат предназначението по чл.3, ал.2 от ЗОС се обявяват за частна общинска собственост с решение на Общинския съвет, по предложение на кмета на общината.

Поземлени имоти с идентификатор 06001.19.730, с идентификатор 06001.19.731 и с идентификатор 06001.19.732 се намират в землището на с.Бояново, община Елхово. Същите са актувани с Акт за публична общинска собственост №4863/17.12.2020г., АПОС №4864/17.12.2020г. и АПОС №4865/17.12.2020г., на основание чл.59, ал.2 от ЗОС и са били с НТП - пасища. Имотите се намират в непосредствено съседство до находище „Бояново“, разположено в землището на с.Бояново, за което е предоставена държавна концесия №650 от 31.08.2011г. - за добив на строителни материали-доломити, представляващи изключителна държавна собственост на основание чл.2, ал.1, т.5 от Закона за подземните богатства на юридическо лице. Размерите на кариера „Бояново“, която е с концесионна площ от 131 дка се разпростират и в гореописаните имоти-публична общинска собственост. В действителност, поради естеството на почвата, същите не могат да се използват съгласно своето предназначение като пасища. Освен това, имотите са силно захрастени.

Съгласно чл.6, ал.1 от ЗОС, за преобразуване характера на собствеността за имотите публична общинска собственост по смисъла на чл.3, ал.2 от ЗОС в частна общинска собственост е необходимо решение на Общински съвет. Съгласно чл.6, ал.3 от ЗОС, решенията на общинския съвет по чл.6, ал.1 от ЗОС се приемат с мнозинство от две трети от общия брой на съветниците.

Видно от посочените правни основания е необходимо Общински съвет-Елхово да изрази воля за промяна на характера на собствеността от „публична“ в „частна“ общинска на ПИ с идентификатор 06001.19.730, ПИ с идентификатор 06001.19.731 и ПИ с идентификатор 06001.19.732 по кадастралната карта и кадастралните регистри на село Бояново, община Елхово, на основание чл.6, ал.1 и ал.3 от ЗОС.

Спазена е процедурата по чл.78а от ЗСПЗЗ, за промяна на начина на трайно ползване на имотите.

В Община Елхово е получено писмо с вх.№ ЕО-Е-247 от 15.03.2021г. от директор на РИОСВ – Стара Загора, от което е видно, ПИ с идентификатор 06001.19.730, ПИ с идентификатор 06001.19.731 и ПИ с идентификатор 06001.19.732, не попадат в границите на защитени територии по смисъла на Закона за защитените територии (ЗЗТ), както и в границите на защитени зони от мрежата „Натура 2000“ съгласно Закона за биологично разнообразие (ЗБР).

Съгласно чл.78а от ППЗСПЗЗ с утвърден протокол от 02.04.2021г., с вх.№92-00-79/05.04.2021г. в Община Елхово, назначена от началника на Общинска служба по земеделие-Елхово, комисия е извършила промяна на НТП на ПИ с идентификатор 06001.19.730, ПИ с идентификатор 06001.19.731 и ПИ с идентификатор 06001.19.732 от „пасище, мера“, в НТП „за други земеделски нужди“. Мотивите са, че пасищата са силно захрастени и не се използват за пашуване на селскостопански животни.

Релевантният юридически факт, въз основа на който се обосновава отпаднало предназначение по чл.3, ал.2 от ЗОС е промяна на НТП на ПИ с идентификатор 06001.19.730, ПИ с идентификатор 06001.19.731 и ПИ с идентификатор 06001.19.732 по кадастралната карта и кадастралните регистри на село Бояново от „пасище, мера“ в НТП „друг вид земеделска земя“.

Отразяването на промените е извършено при условията и по реда на Наредба № РД-02-20-5 от 15.12.2016г. за съдържанието, създаването и поддържането на кадастралната карта и кадастралните регистри.

След като е изпълнена тази процедура е налице и осъществил се юридически факт-отпаднало предназначение на публичния характер на ПИ поради промяна на НТП на ПИ с идентификатор 06001.19.730, ПИ с идентификатор 06001.19.731 и ПИ с идентификатор 06001.19.732 от „пасище, мера“ в НТП „друг вид земеделска земя“ и следва Общински съвет да пристъпи към приемане на решение за промяна характера на собствеността от „публична“ в „частна“ общинска.

Предвид гореизложеното, предлагам Общински съвет - Елхово да вземе следното:

**Р Е Ш Е Н И Е :**

На основание чл.21, ал.1, т.8 от Закона за местното самоуправление и местната администрация, чл.6, ал.1 и ал.3 от Закона за общинската собственост, чл.2, ал.2 от Наредба № 5 за реда за придобиване, управление и разпореждане с общинско имущество имоти, Общински съвет – Елхово **обявява** недвижим имот публична общинска собственост представляващ поземлен имот ПИ с идентификатор 06001.19.730 с площ 32848 кв.м, ПИ с идентификатор 06001.19.731 с площ 60946 кв.м и ПИ с идентификатор 06001.19.732. с площ 150998 кв.м, трайно предназначение на територията: земеделска, начин на трайно ползване: друг вид земеделска земя по кадастралната карта и кадастралните регистри на село Бояново, община Елхово за частна общинска собственост.

*Приложение: АПОС №4863/17.12.2020г., АПОС №4864/17.12.2020г., АПОС №4865/17.12.2020г., скица №15-387906/12.04.2021г., №15-387903/12.04.2021г., 15-387907/12.04.2021г., протокол с вх.№02-00-79/05.04.2021г. на ОСЗ-Елхово, писмо от РИОСВ*

**ПЕТЪР КИРОВ**

*Кмет на община Елхово*